## ΠΑΡΑΡΤΗΜΑ Ι: Απαιτήσεις – Τεχνικές Προδιαγραφές

Η συνολική εκτιμηθείσα δαπάνη για την υλοποίηση όλων των αναφερόμενων στο παρών Παράρτημα ανέρχεται στο ποσό των 60.000,00€, πλέον του αναλογούντα ΦΠΑ, ήτοι, 74.400,00€, συμπεριλαμβανομένου του ΦΠΑ.

Οι προσφορές των οικονομικών φορέων πρέπει να συμμορφώνονται με τις κάτωθι ελάχιστες τεχνικές προδιαγραφές και να συμπεριλαμβάνουν το σύνολο των ειδών που περιγράφονται στο παρών Παράρτημα.

1. **ΠΛΥΝΤΗΡΙΟ ΧΕΙΡΟΥΡΓΙΚΩΝ ΕΡΓΑΛΕΙΩΝ**

**(ΤΜΗΜΑ ΑΠΟΣΤΕΙΡΩΣΗΣ)**

ΤΕΧΝΙΚΕΣ ΠΡΟΔΙΑΓΡΑΦΕΣ

1. Το πλυντήριο να είναι κατασκευασμένο σύμφωνα με τις διεθνείς προδιαγραφές (EN ISO 15883) και να φέρει σήμανση CE.
2. Να είναι κατάλληλο για πλύση, απολύμανση και στέγνωμα ιατρικού εξοπλισμού (όπως μικροχειρουργικής, αναισθησιολογίας, υποδημάτων, κ.τ.λ.).
3. Να συνοδεύεται απαραίτητα με κατάλληλο φορέα φόρτωσης για δέκα (10) τουλάχιστον δίσκους κατά DIN 1/1. Ο φορέας να είναι πέντε (5) επιπέδων με βραχίονες πλύσης ενδιάμεσα στα επίπεδα (ένα τουλάχιστον επίπεδο να είναι προσθαφαιρούμενο). Tο πλυντήριο να συνοδεύεται επίσης με δέκα (10) δίσκους χειρουργικών εργαλείων κατά DIN 1/1, και έναν ειδικό φορέα για λαπαροσκοπικά όργανα.
4. Οι εξωτερικές του διαστάσεις να είναι: 690 x 700 x 2400 mm (ΜxΒxΥ) περίπου, ενώ η χωρητικότητα του θαλάμου πλύσης να είναι 250 lt περίπου.
5. Να αναφερθούν αναλυτικά τα τεχνικά χαρακτηριστικά παροχών για την πλήρη λειτουργία του.
6. Το πλυντήριο να είναι κατασκευασμένο εξωτερικά από ανοξείδωτο χάλυβα AISI 304.
7. Εσωτερικά να είναι κατασκευασμένο από ανοξείδωτο χάλυβα AISI 316L, ανθεκτικό σε υψηλές θερμοκρασίες, χημικά, αλκαλικά και όξινα υγρά.
8. Να διαθέτει μία (1) θύρα ανοιγόμενη (θα λειτουργεί ως επιφάνεια φόρτωσης - εκφόρτωσης).
9. Η θύρα να φέρει παράθυρο για την παρακολούθηση του εσωτερικού του θαλάμου πλύσης.
10. Να φέρει μηχανισμό ασφαλείας που δεν θα επιτρέπει στην πόρτα να ανοίγει κατά τη διάρκεια του προγράμματος και την έναρξη του κύκλου όταν η πόρτα δεν είναι σωστά κλεισμένη.
11. Η διαδικασία πλύσης – απολύμανσης – στεγνώματος να εκτελείται αυτόματα μέσω ενσωματωμένου μικροεπεξεργαστή με δυνατότητα σύνδεσης σε εκτυπωτή μέσω σειριακής εξόδου RS232 για τεκμηρίωση – αρχειοθέτηση.
12. Να διαθέτει πίνακα ελέγχου με πλήκτρα αφής, ενδεικτικές λυχνίες LED και ψηφιακή οθόνη υγρών κρυστάλλων LCD, στην οποία παρουσιάζεται κάθε είδους πληροφορία, όπως το ενεργοποιούμενο πρόγραμμα, οι παράμετροι καθώς και μηνύματα κατάστασης και βλαβών.
13. Να παρέχει τη δυνατότητα απομνημόνευσης προγραμμάτων πλύσης για διάφορες ανάγκες. Δέκα (10) προγράμματα τουλάχιστον να είναι προεγκατεστημένα ενώ να παρέχεται μέσω κωδικού η δυνατότητα τροποποίησης και προσαρμογής των παραμέτρων τους. Να διαθέτει γρήγορο πρόγραμμα με χρόνο πλήρους κύκλου (πλύση – απολύμανση – στέγνωμα) όχι μεγαλύτερο από 40 λεπτά.
14. Να φέρει αντλία κυκλοφορίας νερού ικανής δυναμικότητας (περίπου 700 l/min) καθώς και σύστημα στεγνώματος μέσω τουρμπίνας υψηλής πίεσης ή άλλου μέσου ικανής δυνατότητας (περίπου 250 m3/h) στεγνώματος των υλικών, με σύστημα φιλτραρίσματος (φίλτρο ΗΕΡΑ Η14) με ρυθμιζόμενο χρόνο και θερμοκρασία για το στέγνωμα των υλικών εξωτερικά αλλά και εσωτερικά.
15. Να διαθέτει τριπλό σύστημα φιλτραρίσματος στο υδραυλικό κύκλωμα, προς αποφυγή επιμολύνσεων.
16. Να διαθέτει ενσωματωμένο συμπυκνωτή υδρατμών για την ελαχιστοποίηση της παρουσίας ατμού στο χώρο πλύσης.
17. Να διαθέτει δυο (2) αυτόματες δοσομετρικές αντλίες για τα απολυμαντικά υγρά. Κάθε δοσομετρική αντλία να είναι εξοπλισμένη με ελεγκτή στάθμης του δοχείου. Να παρέχεται η δυνατότητα να εξοπλιστεί με δύο (2) επιπλέον δοσομετρικές αντλίες για επιπλέον παροχή υγρού *(να προσφερθούν προς επιλογή)*.
18. Να διαθέτει ενσωματωμένο εκτυπωτή.
19. Να φέρει θύρα RS 232 και θύρα USB για την σύνδεση και μεταφορά δεδομένων με Η/Υ.
20. Στη βάση του να παρέχεται χώρος για την αποθήκευση τουλάχιστον δύο (2) δοχείων απολυμαντικών.
21. Να συνοδεύεται με σύστημα επεξεργασίας νερού για την κατάλληλη τροφοδότησή του. Ο απιονιστής θα αποτελείται από:
* Ένα δοχείο ρητίνης fiberglass
* Μικτή ρητίνη (κατιονική-ανιονική)
* Βαλβίδα εισόδου-εξόδου
* Αγωγιμόμετρο
* Μετασχηματιστή 12 V

**ΔΥΝΑΜΙΚΟΤΗΤΑ:**

*Βασική ικανότητα*: 10 Γαλλικοί κυβικοβαθμοί

*Μέγιστη παροχή*: 0,12 m³/hr

*Αγωγιμότητα παραγόμενου νερού*: 1 μS/cm

*Ποσότητα ρητίνης*: 20 λίτρα( για νερό τροφοδοσίας ΕΥΑΠ)

**Δοχείο ρητίνης**

*Υλικό δοχείου*: Φυγοκεντρισμένο fiber-glass υψηλής αντοχής στην πίεση (10bar) και στη διάβρωση

*Διαστάσεις δοχείου*: Διάμετρος < 20 cm, Ύψος < 90 cm

*Μέγιστη πίεση λειτουργίας*: 6 bar

**Μικτή ρητίνη**

Μικτή ρητίνη, ομοιόμορφης κοκκομετρίας, ανθεκτική σε τριβές, υψηλής αποδοτικότητας και μακροζωίας.

**Βαλβίδα εισόδου-εξόδου**

*Είσοδος-έξοδος*: ¾ Θηλυκό

*Εξαέρωση*: ½’’ σπείρωμα

Στο κάτω μέρος της βαλβίδας θα είναι προσαρμοσμένο ειδικό φίλτρο διάχυσης του εισερχόμενου νερού.

**Αγωγιμόμετρο**

Να παρέχει εύκολη και συνεχή ένδειξη αγωγιμότητας μέσω λυχνιών της ποιότητας του παραγόμενου (απιονισμένου) νερού και ένδειξη αντικατάστασης της ρητίνης.

*Ηλεκτρική τροφοδοσία*: 12 V – 20 Watt

*Εύρος μέτρησης*: 0-50μS/cm

1. Να παρέχεται εγγύηση καλής λειτουργίας για τουλάχιστον δύο (2) έτη και επάρκεια ανταλλακτικών για τουλάχιστον δέκα (10) έτη*. (Να κατατεθεί βεβαίωση του εργοστασίου κατασκευής του πλυντηρίου επί ποινή απόρριψης).* Οι οικονομικοί φορείς αναφέρουν στην τεχνική τους προσφορά τον ακριβή αριθμό των ετών της παρεχόμενης εγγύησης καλής λειτουργίας καθώς και της επάρκειας των ανταλλακτικών.

Κατά τη διάρκεια ισχύος της εγγύησης, το Νοσοκομείο δεν θα ευθύνεται για οποιαδήποτε βλάβη των πλυντηρίων ή μέρους αυτών προερχόμενη από την συνήθη και ορθή χρήση τους και δεν θα επιβαρύνεται με κανένα ποσόν για εργατικά, ανταλλακτικά, υλικά και λοιπά έξοδα αποκατάστασης της βλάβης. Στην παρεχόμενη εγγύηση περιλαμβάνεται και η υποχρέωση του ανάδοχου για προληπτικό έλεγχο συντήρησης, σε τακτά χρονικά διαστήματα, ώστε τα πλυντήρια να διατηρούνται σε κατάσταση ετοιμότητας. Η συχνότητα των προληπτικών ελέγχων πρέπει να καθορίζεται στην προσφορά και να είναι σύμφωνη με τις οδηγίες και προδιαγραφές του κατασκευαστικού οίκου. Τα ανταλλακτικά που θα χρησιμοποιούνται κατά τη διάρκεια της εγγύησης θα είναι καινούργια και αμεταχείριστα. Κατά τη διάρκεια της εγγύησης καλής λειτουργίας ο ανάδοχος θα παρέχει απεριόριστο αριθμό επισκέψεων για προληπτική ή επανορθωτική παρέμβαση και θα παρέχει χωρίς κανένα κόστος για το νοσοκομείο όλα τα απαιτούμενα ανταλλακτικά συμπεριλαμβανομένων και των οποιονδήποτε αναλωσίμων πλην των υγρών που χρησιμοποιούνται κατά τον κύκλο πλύσης από τα πλυντήρια. Ο χρόνος εγγύησης θα αρχίζει από την ημερομηνία της οριστικής ποσοτικής και ποιοτικής παραλαβής των πλυντηρίων πλήρως συναρμολογουμένων, εγκατεστημένων και σε κατάσταση πλήρους λειτουργίας.

1. Το κόστος της ετήσιας πλήρους συντήρησης του προσφερόμενου εξοπλισμού (μηχανήματα και περιφερειακός εξοπλισμός υποστήριξης π.χ. συστήματα νερού, κλπ), μετά την λήξη του χρόνου ισχύος της παρεχόμενης εγγύησης καλής λειτουργίας και μέχρι την συμπλήρωση δέκα (10) ετών από την ημερομηνία οριστικής παραλαβής του εξοπλισμού, δεν θα υπερβαίνει το ποσοστό του 6% της αξίας προμήθειας του εξοπλισμού, μη συμπεριλαμβανομένου του ΦΠΑ. Ως ετήσια πλήρη συντήρηση νοείται κάθε προληπτική και επανορθωτική συντήρηση/παρέμβαση, συμπεριλαμβανομένων και των οποιονδήποτε αναλωσίμων πλην των υγρών που χρησιμοποιούνται κατά τον κύκλο πλύσης από τα πλυντήρια. **Οι οικονομικοί φορείς δηλώνουν την συμμόρφωση τους ως προς τον συγκεκριμένο όρο στην τεχνική τους προσφορά χωρίς να αναφέρουν τον ακριβή αριθμό του ποσοστού.** **Οι οικονομικοί φορείς υποχρεούνται να αναφέρουν το ακριβές ποσοστό της ανωτέρω πλήρους ετήσιας συντήρησης στην οικονομική τους προσφορά. Το εν λόγω ποσοστό είναι δεσμευτικό για τον ανάδοχο για όλο το χρονικό διάστημα μετά την λήξη του χρόνου ισχύος της παρεχόμενης εγγύησης καλής λειτουργίας και μέχρι την συμπλήρωση δέκα (10) ετών από την ημερομηνία οριστικής παραλαβής του εξοπλισμού.**
2. Το προσφερόμενο είδος (πλυντήριο) να φέρει πιστοποίηση CE. *(Να κατατεθούν τα απαραίτητα πιστοποιητικά)*
3. Στην προσφορά του, ο κάθε οικονομικός φορέας θα περιγράψει αναλυτικά τις εργασίες (οικοδομικές – ηλεκτρολογικές – υδραυλικές κ.λπ.) στις οποίες θα προβεί προκειμένου να εγκαταστήσει το μηχάνημα (να υπολογιστεί και τυχόν απεγκατασταση παλαιού μηχ/τος), οι οποίες θα περιλαμβάνονται στο κόστος της προσφοράς. Υποχρεωτικά πρέπει να προβεί σε αυτοψία του χώρου ώστε να έχει πλήρη εικόνα των συνθηκών και των απαιτήσεων για πλήρη και έντεχνη παράδοση του εξοπλισμού και να παραδώσει σχέδιο κάτοψης (2D/3D) με το προσφερόμενο είδος στο διατιθέμενο χώρο εγκατάστασης.
4. Οι συμμετέχοντες να βεβαιώνουν τη δυνατότητα ανταπόκρισης (με παρουσία τεχνικού) εντός 24ωρου από την αναγγελία βλάβης.

**2. ΠΛΥΝΤΗΡΙΟ ΧΕΙΡΟΥΡΓΙΚΩΝ ΕΡΓΑΛΕΙΩΝ (ΤΜΗΜΑ ΜΑΙΕΥΤΙΚΟ)**

ΤΕΧΝΙΚΕΣ ΠΡΟΔΙΑΓΡΑΦΕΣ

1. Το πλυντήριο να είναι κατασκευασμένο σύμφωνα με τις διεθνείς προδιαγραφές (EN ISO 15883) και να φέρει σήμανση CE.
2. Να είναι κατάλληλο για πλύση, απολύμανση και στέγνωμα ιατρικού εξοπλισμού.
3. Tο πλυντήριο να συνοδεύεται απαραίτητα με κατάλληλο φορέα φόρτωσης για οκτώ (8) τουλάχιστον δίσκους κατά DIN 1/1. Να φέρει βραχίονες πλύσης ενδιάμεσα στα επίπεδα. Να συνοδεύεται επίσης με οκτώ (8) δίσκους χειρουργικών εργαλείων κατά DIN 1/1.
4. Εσωτερικά να είναι κατασκευασμένο από ανοξείδωτο χάλυβα AISI 316L, ανθεκτικό σε υψηλές θερμοκρασίες, χημικά, αλκαλικά και όξινα υγρά.
5. Οι εξωτερικές του διαστάσεις να είναι περίπου: 600 x 650 x 850 mm (ΜxΒxΥ). Η χωρητικότητα του θαλάμου πλύσης να μην είναι μικρότερο από 150 lt.
6. Η πόρτα του θαλάμου να ανοίγει από μπροστά έως την οριζόντια θέση, ώστε να μπορεί να χρησιμοποιηθεί ως επιφάνεια φόρτωσης-εκφόρτωσης των υλικών.
7. Να διαθέτει ανοξείδωτη βάση στήριξης και τοποθέτησης των δοχείων απολυμαντικών.
8. Να φέρει αντλία κυκλοφορίας νερού ικανής δυναμικότητας (περίπου 450 l/min), η οποία να αναφερθεί προς αξιολόγηση.
9. Να διαθέτει σύστημα στεγνώματος μέσω τουρμπίνας υψηλής πίεσης ή άλλου μέσου ικανής δυνατότητας (περίπου 150 m3/h) στεγνώματος των υλικών, με σύστημα φιλτραρίσματος (φίλτρο ΗΕΡΑ Η14) με ρυθμιζόμενο χρόνο και θερμοκρασία, για το στέγνωμα των ειδών εξωτερικά αλλά και εσωτερικά.
10. Να διαθέτει δυο (2) αυτόματες δοσομετρικές αντλίες για τα απολυμαντικά υγρά. Κάθε δοσομετρική αντλία να είναι εξοπλισμένη με ελεγκτή στάθμης του δοχείου. Να παρέχεται η δυνατότητα να εξοπλιστεί με τρίτη δοσομετρική αντλία για επιπλέον παροχή υγρού (να προσφερθεί προς επιλογή).
11. Να διαθέτει τριπλό σύστημα φιλτραρίσματος στο υδραυλικό κύκλωμα, προς αποφυγή επιμολύνσεων.
12. Να διαθέτει αντλία αποχέτευσης.
13. Η διαδικασία πλύσης – απολύμανσης – στεγνώματος να εκτελείται αυτόματα μέσω ενσωματωμένου μικροεπεξεργαστή με δυνατότητα σύνδεσης σε Η/Υ και εκτυπωτή μέσω σειριακής εξόδους RS232 για τεκμηρίωση – αρχειοθέτηση.
14. Να διαθέτει πίνακα ελέγχου με πλήκτρα αφής, ενδεικτικές λυχνίες LED και ψηφιακή οθόνη υγρών κρυστάλλων LCD, στην οποία παρουσιάζεται κάθε είδους πληροφορία, όπως το ενεργοποιούμενο πρόγραμμα, οι παράμετροι καθώς και μηνύματα κατάστασης και βλαβών.
15. Να διαθέτει τουλάχιστον δέκα (10) προγράμματα με δυνατότητα επέμβασης μέσω κωδικού στις παραμέτρους των επιμέρους φάσεων των προγραμμάτων (θερμοκρασία, χρόνος πλύσης, δοσολογία απολυμαντικού κ.λπ.).
16. Να φέρει θύρα RS 232 και θύρα USB για την σύνδεση και μεταφορά δεδομένων με Η/Υ.
17. Να δύναται να εξοπλιστεί με εξωτερικό εκτυπωτή για πλήρη καταγραφή των στοιχείων-παραμέτρων των κύκλων πλύσης.
18. Να διαθέτει ενσωματωμένο συμπυκνωτή υδρατμών για την ελαχιστοποίηση της παρουσίας ατμού στο χώρο πλύσης.
19. Να αναφερθούν αναλυτικά τα τεχνικά χαρακτηριστικά παροχών για την πλήρη λειτουργία του.
20. Να συνοδεύεται με σύστημα επεξεργασίας νερού για την κατάλληλη τροφοδότησή του. Ο απιονιστής θα αποτελείται από:
* Ένα δοχείο ρητίνης fiberglass
* Μικτή ρητίνη (κατιονική-ανιονική)
* Βαλβίδα εισόδου-εξόδου
* Αγωγιμόμετρο
* Μετασχηματιστή 12 V

**ΔΥΝΑΜΙΚΟΤΗΤΑ:**

*Βασική ικανότητα*: 10 Γαλλικοί κυβικοβαθμοί

*Μέγιστη παροχή*: 0,12 m³/hr

*Αγωγιμότητα παραγόμενου νερού*: 1 μS/cm

*Ποσότητα ρητίνης*: 5 λίτρα( για νερό τροφοδοσίας ΕΥΑΠ)

**Δοχείο ρητίνης**

*Υλικό δοχείου*: Φυγοκεντρισμένο fiber-glass υψηλής αντοχής στην πίεση (10bar) και στη διάβρωση

*Διαστάσεις δοχείου*: Διάμετρος < 15 cm, Ύψος < 50 cm

*Μέγιστη πίεση λειτουργίας*: 6 bar

**Μικτή ρητίνη**

Μικτή ρητίνη, ομοιόμορφης κοκκομετρίας, ανθεκτική σε τριβές, υψηλής αποδοτικότητας και μακροζωίας.

**Βαλβίδα εισόδου-εξόδου**

*Είσοδος-έξοδος*: ¾ Θηλυκό

*Εξαέρωση*: ½’’ σπείρωμα

Στο κάτω μέρος της βαλβίδας θα είναι προσαρμοσμένο ειδικό φίλτρο διάχυσης του εισερχόμενου νερού.

**Αγωγιμόμετρο**

Να παρέχει εύκολη και συνεχή ένδειξη αγωγιμότητας μέσω λυχνιών της ποιότητας του παραγόμενου (απιονισμένου) νερού και ένδειξη αντικατάστασης της ρητίνης.

*Ηλεκτρική τροφοδοσία*: 12 V – 20 Watt

*Εύρος μέτρησης*: 0-50μS/cm

1. Να παρέχεται εγγύηση καλής λειτουργίας για τουλάχιστον δύο (2) έτη και επάρκεια ανταλλακτικών για τουλάχιστον δέκα (10) έτη*. (Να κατατεθεί βεβαίωση του εργοστασίου κατασκευής επί ποινή απόρριψης).* Οι οικονομικοί φορείς αναφέρουν στην τεχνική τους προσφορά τον ακριβή αριθμό των ετών της παρεχόμενης εγγύησης καλής λειτουργίας καθώς και της επάρκειας των ανταλλακτικών.

Κατά τη διάρκεια ισχύος της εγγύησης, το Νοσοκομείο δεν θα ευθύνεται για οποιαδήποτε βλάβη των πλυντηρίων ή μέρους αυτών προερχόμενη από την συνήθη και ορθή χρήση τους και δεν θα επιβαρύνεται με κανένα ποσόν για εργατικά, ανταλλακτικά, υλικά και λοιπά έξοδα αποκατάστασης της βλάβης. Στην παρεχόμενη εγγύηση περιλαμβάνεται και η υποχρέωση του ανάδοχου για προληπτικό έλεγχο συντήρησης, σε τακτά χρονικά διαστήματα, ώστε τα πλυντήρια να διατηρούνται σε κατάσταση ετοιμότητας. Η συχνότητα των προληπτικών ελέγχων πρέπει να καθορίζεται στην προσφορά και να είναι σύμφωνη με τις οδηγίες και προδιαγραφές του κατασκευαστικού οίκου. Τα ανταλλακτικά που θα χρησιμοποιούνται κατά τη διάρκεια της εγγύησης θα είναι καινούργια και αμεταχείριστα. Κατά τη διάρκεια της εγγύησης καλής λειτουργίας ο προμηθευτής θα παρέχει απεριόριστο αριθμό επισκέψεων για προληπτική ή επανορθωτική παρέμβαση και θα παρέχει χωρίς κανένα κόστος για το νοσοκομείο όλα τα απαιτούμενα ανταλλακτικά συμπεριλαμβανομένων και των οποιονδήποτε αναλωσίμων πλην των υγρών που χρησιμοποιούνται κατά τον κύκλο πλύσης από τα πλυντήρια. Ο χρόνος εγγύησης θα αρχίζει από την ημερομηνία της οριστικής ποσοτικής και ποιοτικής παραλαβής των πλυντηρίων πλήρως συναρμολογουμένων, εγκατεστημένων και σε κατάσταση πλήρους λειτουργίας.

1. Το κόστος της ετήσιας πλήρους συντήρησης του προσφερόμενου εξοπλισμού (μηχανήματα και περιφερειακός εξοπλισμός υποστήριξης π.χ. συστήματα νερού, κλπ), μετά την λήξη του χρόνου της παρεχόμενης εγγύησης καλής λειτουργίας και μέχρι την συμπλήρωση δέκα (10) ετών από την ημερομηνία οριστικής παραλαβής του εξοπλισμού, δεν θα υπερβαίνει το ποσοστό του 6% της αξίας προμήθειας του εξοπλισμού, μη συμπεριλαμβανομένου του ΦΠΑ. Ως ετήσια πλήρη συντήρηση νοείται κάθε προληπτική και επανορθωτική συντήρηση/παρέμβαση, συμπεριλαμβανομένων και των οποιονδήποτε αναλωσίμων πλην των υγρών που χρησιμοποιούνται κατά τον κύκλο πλύσης από τα πλυντήρια. **Οι οικονομικοί φορείς δηλώνουν την συμμόρφωση τους ως προς τον συγκεκριμένο όρο στην τεχνική τους προσφορά χωρίς να αναφέρουν τον ακριβή αριθμό του ποσοστού.** **Οι οικονομικοί φορείς υποχρεούνται να αναφέρουν το ακριβές ποσοστό της ανωτέρω πλήρους ετήσιας συντήρησης στην οικονομική τους προσφορά. Το εν λόγω ποσοστό είναι δεσμευτικό για τον ανάδοχο για όλο το χρονικό διάστημα μετά την λήξη του χρόνου ισχύος της παρεχόμενης εγγύησης καλής λειτουργίας και μέχρι την συμπλήρωση δέκα (10) ετών από την ημερομηνία οριστικής παραλαβής του εξοπλισμού.**
2. Το προσφερόμενο είδος να φέρει πιστοποίηση CE. *(Να κατατεθούν τα απαραίτητα πιστοποιητικά)*
3. Στην προσφορά του, ο κάθε οικονομικός φορέας θα περιγράψει αναλυτικά τις εργασίες (οικοδομικές – ηλεκτρολογικές – υδραυλικές κ.λπ.) στις οποίες θα προβεί προκειμένου να εγκαταστήσει το μηχάνημα (να υπολογιστεί και τυχόν απεγκατασταση παλαιού μηχ/τος), οι οποίες θα περιλαμβάνονται στο κόστος της προσφοράς. Υποχρεωτικά πρέπει να προβεί σε αυτοψία του χώρου ώστε να έχει πλήρη εικόνα των συνθηκών και των απαιτήσεων για πλήρη και έντεχνη παράδοση του εξοπλισμού.
4. Οι συμμετέχοντες να βεβαιώνουν τη δυνατότητα ανταπόκρισης (με παρουσία τεχνικού) εντός 24ωρου από την αναγγελία βλάβης.

**3. ΠΕΡΙΦΕΡΕΙΑΚΟΣ ΕΞΟΠΛΙΣΜΟΣ ΑΠΟΣΤΕΙΡΩΣΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Α. ΣΥΝΘΕΣΗ ΠΑΓΚΟΥ ΣΧΗΜΑΤΟΣ «Γ» ΜΕ ΝΕΡΟΧΥΤΕΣ & ΚΡΕΜΑΣΤΑ ΝΤΟΥΛΑΠΙΑ / ΡΑΦΙΑ**

1. Κατασκευή εξολοκλήρου από ανοξείδωτο χάλυβα ποιότητας AISI 304, με λείες επιφάνειες εύκολα καθαριζόμενες.
2. Ο πάγκος να είναι σχήματος «Γ», συνολικών ενδεικτικών διαστάσεων 3000 + 2300 x 700 x 900mm (MxBxY) περίπου.
3. Στο κάτω μέρος να κλείνει με ντουλάπια με ανοιγόμενες πόρτες. Τα ντουλάπια να φέρουν στο εσωτερικό τους ράφι μεταβλητού ύψους.
4. Να φέρει δύο (2) λεκάνες πλύσεως διαστάσεων 600 x 500 x 300h mm περίπου. Η μία λεκάνη να φέρει αναμικτήρα διανομής ψυχρού/θερμού νερού με λαβή αγκώνος και η άλλη με καταιονιστήρα (ντους).
5. Να συνοδεύεται επιπλέον με πιστόλι πλύσης από ελαφρύ αλουμίνιο και ανοξείδωτο χάλυβα, κατάλληλο για καθαρισμό χειρωνακτικά διαφόρων ειδικών εργαλείων, όπως σωληνάκια, καθετήρες, σύριγγες, κρουνοί και οποιουδήποτε εργαλείου δεν είναι δυνατό από τη κατασκευή του να πλυθεί στα πλυντήρια εργαλείων Να είναι κατασκευασμένο από υλικά υψηλής ποιότητας και να διαθέτει χειρολαβή από την οποία θα ρυθμίζεται η πίεση / ροή του νερού.

Επίσης να περιλαμβάνεται και πιστόλι αέρα – ίδιων χαρακτηριστικών με τα ανωτερω – που θα συνδέεται με πεπιεσμένο αέρα.

1. Στο πίσω άκρο της επιφανείας εργασίας να υπάρχει γείσο (ύψους 100mm) και όλη η επιφάνεια να βρίσκεται με ελαφριά εκβάθυνση για να αποφεύγεται ο διασκορπισμός του νερού στο δάπεδο.
2. Πάνω από τον πάγκο εργασίας να φέρει:
* Αριστερά στη μεγάλη πλευρά, ένα κρεμαστό δίφυλλο ντουλάπι ενδεικτικών διαστάσεων 1200 x 400 x 600mm (MxBxY) περίπου, το οποίο στο εσωτερικό του να φέρει ένα ρυθμιζόμενο ράφι.
* Στον υπόλοιπο χώρο να φέρει διπλό ράφι βάθους 300mm περίπου. Απόσταση μεταξύ άνω και κάτω ραφιού: 500mm τουλάχιστον.
1. Η στήριξη της επιδαπέδιας σύνθεσης να γίνεται σε ανθεκτικά πόδια από ανοξείδωτο χάλυβα μεταβλητού ύψους.
2. Να κατατεθεί σχέδιο δυο ή τριών διαστάσεων (κατά προτίμηση) όπου θα εμφανίζεται η υπό προμήθεια σύνθεση στο χώρο.

**Β. ΒΟΗΘΗΤΙΚΟ ΤΡΑΠΕΖΙ ΕΡΓΑΣΙΑΣ, ΤΡΟΧΗΛΑΤΟ**

1. Το τροχήλατο τραπέζι να είναι εξολοκλήρου κατασκευασμένο από ανοξείδωτο χάλυβα ποιότητας AISI 304.
2. Να είναι δύο (2) επιπέδων, κατάλληλο για την μεταφορά υλικών.
3. Να φέρει χειρολαβές προώθησης και από τις δύο πλευρές του, καθώς και υπερυψωμένες άκρες.
4. Να φέρει τέσσερις (4) τροχούς διαμέτρου 125mm περίπου, εξοπλισμένους με προσκρουστήρες.
5. Συνολικές διαστάσεις: 950 x 650 x 950 mm (ΜxΒxΥ) περίπου.

**Γ. ΠΑΓΚΟΣ ΕΡΓΑΣΙΑΣ ΜΕ ΚΡΕΜΑΣΤΑ ΡΑΦΙΑ**

1. Να είναι σταθερής και ενισχυμένης κατασκευής, εξολοκλήρου από ανοξείδωτο χάλυβα AISI 304, με λείες επιφάνειες χωρίς συγκολλήσεις ώστε να μη γίνεται συσσώρευση μικροβίων.
2. Να είναι κατάλληλο για διαλογή - πακετάρισμα και έλεγχο υλικών σε χώρο αποστείρωσης.
3. Πάνω από την επιφάνεια εργασίας να φέρει ορθοστάτες για τη στήριξη τεσσάρων (4) ραφιών με πλάτη και υπερυψωμένο γείσο συγκράτησης περιμετρικά.
4. Να στηρίζεται σε τέσσερα πόδια με μικρορύθμιση ύψους.
5. Ο πάγκος να είναι συνολικών διαστάσεων: 1500 x 700 x 900mm (MxBxY) περίπου.

**Δ. ΠΑΓΚΟΣ ΕΡΓΑΣΙΑΣ ΜΕ ΚΡΕΜΑΣΤΑ ΚΑΛΑΘΙΑ**

1. Να είναι σταθερής και ενισχυμένης κατασκευής, εξολοκλήρου από ανοξείδωτο χάλυβα AISI 304, με λείες επιφάνειες χωρίς συγκολλήσεις ώστε να μη γίνεται συσσώρευση μικροβίων.
2. Να είναι κατάλληλο για διαλογή - πακετάρισμα και έλεγχο υλικών σε χώρο αποστείρωσης.
3. Πάνω από την επιφάνεια εργασίας να φέρει ορθοστάτες για τη στήριξη:
* Τριών (3) καλαθιών με κατάλληλο άνοιγμα στην εμπρόσθια όψη ώστε να διευκολύνεται η προσέγγιση του υλικού.
* Ενός (1) συστήματος διανομής – κοπής ρολών αποστείρωσης.
1. Να στηρίζεται σε τέσσερα πόδια με μικρορύθμιση ύψους.
2. Ο πάγκος να είναι συνολικών διαστάσεων: 1500 x 600 x 900mm (MxBxY) περίπου.

**Ε. ΤΡΟΧΗΛΑΤΟ 1 ΟΨΗΣ ΜΕ ΚΡΕΜΑΣΤΑ ΚΑΛΑΘΙΑ**

1. Να είναι κατασκευασμένο εξ’ ολοκλήρου από ανοξείδωτο χάλυβα ποιότητας AISI 304. Οι συγκολλήσεις-ραφές να γίνονται σε περιβάλλον αδρανών αερίων, έτσι ώστε να διασφαλίζεται η ανοξείδωτη κατασκευή του.
2. Να είναι μιας (1) όψης, με άγκιστρα κατάλληλα για την ανάρτηση και μεταφορά τριών (3) καλαθιών. Να συνοδεύεται με:
* Δύο (2) καλάθια από ανοξείδωτο χάλυβα, διαστάσεων 600x300x300h mm περίπου
* Ένα (1) καλάθι από ανοξείδωτο χάλυβα, διαστάσεων 600x300x150h mm περίπου
1. Στη βάση του να φέρει τέσσερις (4) περιστρεφόμενους τροχούς με φρένα.
2. Συνολικές διαστάσεις: 550 x 450 x 1500 mm (ΜxΒxY) περίπου.
3. **ΣΥΜΠΛΗΡΩΜΑΤΙΚΕΣ ΠΡΟΜΗΘΕΙΕΣ & ΚΤΙΡΙΑΚΕΣ ΠΑΡΕΜΒΑΣΕΙΣ (ΔΙΑΜΟΡΦΩΣΗ ΧΩΡΩΝ) ΑΠΑΡΑΙΤΗΤΕΣ ΓΙΑ ΤΗΝ ΟΜΑΛΗ ΚΑΙ ΑΣΦΑΛΗ ΛΕΙΤΟΥΡΓΙΑ**
* Η τοιχοποιία στο χώρο εγκατάστασης (χώρος πλύσης) θα επενδυθεί από αντιμικροβιακό υλικό πάχους τουλάχιστον 2 χιλιοστών, κατάλληλο για κρίσιμους Νοσοκομειακούς χώρους στους οποίους απαιτείται μέγιστη ασφάλεια και υγιεινή.

Οι προδιαγραφές του υλικού θα είναι κατ’ ελάχιστον οι κάτωθι:

* Υλικό βιομηχανικής παραγωγής κατάλληλο για κρίσιμους Νοσοκομειακούς χώρους στους οποίους απαιτείται ασηψία και μέγιστη υγιεινή, όπως Χειρουργεία, Μ.Ε.Θ., Αποστειρώσεις, κ.λπ. *(Να κατατεθούν τα απαραίτητα πιστοποιητικά)*
* Τα υλικά συγκόλλησης θα είναι και αυτά από αντιμικροβιακό και άριστα στεγανοποιητικό υλικό, κατάλληλο και σύμφωνο για χρήση με το υλικό της επένδυσης, το δε κλείσιμο των τελειωμάτων να γίνεται με αντιμικροβιακό, άριστα στεγανοποιητικό υλικό.
* Να επιτυγχάνεται καθαρή επιφάνεια, εύκολα πλενόμενη, ανθεκτική στις οσμές, στη μούχλα και τους λεκέδες.
* Να διαθέτει αντιμικροβιακές ιδιότητες και να μην επιτρέπει *(σε ποσοστό άνω του 99%)* την ανάπτυξη των μικροβίων (όπως MRSA, E-Coli, κλπ) εξασφαλίζοντας την υγιεινή προστασία στο χώρο στον οποίο τοποθετείται.
* Οι ιδιότητες της επένδυσης να αποδεικνύονται από τουλάχιστον μία από τις ακόλουθες πιστοποιήσεις ανεξάρτητων αρχών: ISO 22196:2011, EN1040. Να αναφερθούν και να κατατεθούν όλα τα σχετικά πιστοποιητικά.
* Να παρέχεται εγγύηση από το κατασκευαστικό οίκο για 20 έτη ως προς τις αντιμικροβιακές του δυνατότητες.
* Πριν την τοποθέτηση της τοιχοποιίας στο χώρο πλύσης, ο ανάδοχος θα πρέπει να προετοιμάσει κατάλληλα την επιφάνεια τοποθέτησης (καθαιρέσεις, επιπεδοποίηση, κτλ) προς διασφάλιση της ορθής τοποθέτησης της.
* Ο ανάδοχος είναι υποχρεωμένος να τοποθετήσει αντιμικροβιακό δάπεδο με αντιολισθητικές ιδιότητες στο χώρο πλύσης. Οι αντιμικροβιακές ιδιότητες του δαπέδου θα πρέπει να πιστοποιούνται από τον κατασκευαστή. Η επιλογή του τύπου και του χρώματος του αντιμικροβιακού δαπέδου θα φέρουν την έγκριση της Διεύθυνσης Τεχνικού του Νοσοκομείου.
* Ο οικονομικός φορέας πρέπει να προβεί σε αυτοψία του χώρου ώστε να έχει πλήρη εικόνα των συνθηκών και των απαιτήσεων για πλήρη και έντεχνη παράδοση - τοποθέτηση.
1. **ΧΡΟΝΟΣ ΠΑΡΑΔΟΣΗΣ – ΕΓΚΑΤΑΣΤΑΣΗΣ**

Ο ανάδοχος υποχρεούται να υλοποιήσει όλα τα αναφερόμενα στο παρών Παράρτημα Ι εντός εξήντα (60) ημερολογιακών ημερών από την ημερομηνία υπογραφής της σχετικής σύμβασης.